ইনকিলাব ডেস্ক : উইকিলিকসের ফাঁস করা হিলারি সংক্রান্ত ইমেইলগুলোর সঙ্গে রাশিয়ার সম্পৃক্ততার অভিযোগ উড়িয়ে দিয়েছেন বিকল্প ওই সংবাদমাধ্যমের অন্যতম প্রতিষ্ঠাতা ও সম্পাদক জুলিয়ান অ্যাসাঞ্জ। প্রসঙ্গত, হিলারি সংক্রান্ত বিভিন্ন ইমেইল ফাঁসের মধ্য দিয়ে মার্কিন নির্বাচনে ডেমোক্র্যাটদের ধাক্কা দিয়েছে উইকিলিকস। তবু দুনিয়াজুড়ে বিভিন্ন রাষ্ট্রের জনবিরোধী গোপন তথ্য ফাঁস করা অ্যাসাঞ্জ মনে করছেন, সবকিছুর পরও হিলারিই প্রেসিডেন্ট হবেন। রাশিয়ার রাষ্ট্রীয় সংবাদমাধ্যম আরটি’র সঙ্গে এক সাক্ষাৎকারে এসব কথা বলেছেন অ্যাসাঞ্জ। সাক্ষাৎকার নিয়েছেন সুবিখ্যাত অস্ট্রেলিয়ান বংশোদ্ভূত সুবিখ্যাত ব্রিটিশ সাংবাদিক জন পিলজার। ডেমোক্র্যাট শিবিরের অভিযোগ, উইকিলিকসের ফাঁসকৃত নথির সঙ্গে রাশিয়ার সম্পৃক্ততা রয়েছে এবং হিলারি ক্লিনটনকে প্রেসিডেন্ট নির্বাচনে হারিয়ে দিতেই সেগুলো ফাঁস করা হয়। আরটি’র সঙ্গের সাক্ষাৎকারে অ্যাসাঞ্জের কাছে উইকিলিকস কর্তৃক হিলারির ইমেইল ফাঁসে রুশ সংশ্লিষ্টতার অভিযোগ সম্পর্কে জানতে চান পিলজার। আরটি, ওয়েবসাইট।